Styrkeløft (på engelsk: powerlifting) er en styrkesport, hvor man konkurrer i tre discipliner: squat, bænkpres og dødløft. Sporten minder om vægtløftning, da den involverer at man skal løfte en så tungt vægt som muligt i 3 forsøg i hver øvelse. Dette udgør en total eller en såkaldt 3-kamp, hvori man regner det samlede antal kg sammen. Der findes også bænkpres enkeltløft, hvor man kun udfører disciplinen bænkpres. I styrkeløft konkurreres der på tværs af vægtklasserne igennem et pointsystemt kaldet Wilks. Den højeste score på Wilks-point indenfor dansk styrkeløft blev sat af Jacob Beermann ved EM Open i maj måned 2014. Han opnåede scoren 541,05 med en total vægt på 750 kg spredt over de tre løft i vægtklassen -74 kg. I Danmark er styrkeløft-sporten organiseret under Dansk Styrkeløft Forbund og medlem af Anti Doping Danmark. EM og VM arrangeres af henholdsvis EPF (European Powerlifting Federation) og IPF (International Powerlifting Federation). Man kan finde de danske rekorder på Dansk Styrkeløfts Forbunds hjemmeside.  Når man træner for at blive stærkere i squat, bænkpres og dødløft, er det typisk indenfor en noget lavere repetitions ramme, end man ser det i almindelig styrketræning og bodybuilding. Man træner typisk med lave gentagelser omkring 1-5.  Vægtklasser og alderskategorier I styrkeløft konkurrerer deltagerne indenfor sin vægt- og aldersklasse. Vægtklasserne blev ændret i 2011.  Vægtklasser gældende fra 01.01.2011 Herrer -53 kg (kun for sub-junior og junior), -59 kg, -66 kg, -74 kg, -83 kg, -93 kg, -105 kg, -120 kg, +120 kg Kvinder -43 kg (kun for sub-junior og junior), -47 kg, -52 kg, -57 kg, -63 kg, -72 kg, -84 kg, +84 kg  Ligheden mellem styrkeløft og vægtløftning Styrkeløft og vægtløftning bliver ofte forvekslet, men faktisk stopper ligheden imellem disse to idrætter ved at udøverne skal løfte en stang med så meget vægt som muligt i tre forsøg. Vægtløftning består af de mere sammensatte øvelser træk og stød, mens styrkeløft altså består af øvelser squat, bænkpres og dødløft. Vægtløftning er meget tekniske øvelser, hvor styrkeløft er øvelser mere baseret på styrke - for at blive rigtig dygtig styrkeløfter skal du naturligvis også mestre flot teknik i disse løft. Vægtløftning er tilmed på det olympiske program, hvilket styrkeløft ikke har været endnu.